ai4bharat/Pralekha huggingface dataset:
మంత్రిమండలి
చట్టం మరియు న్యాయం రంగం లో సహకారానికి భారతదేశం, ఉజ్బెకిస్తాన్ ల మధ్య ఎంఒయు కు ఆమోదం తెలిపిన మంత్రివర్గం
చట్టం మరియు న్యాయం రంగం లో సహకారానికి భారతదేశం, ఉజ్బెకిస్తాన్ ల మధ్య అవగాహన పూర్వక ఒప్పందానికి  ప్రధాన మంత్రి శ్రీ నరేంద్ర మోదీ అధ్యక్షత వహించిన కేంద్ర మంత్రివర్గ సమావేశం ఆమోదం తెలిపింది.
ప్రయోజనాలు:
పరిష్కార ప్రక్రియ లో న్యాయ వృత్తి నిపుణులు, ప్రభుత్వ అధికారులు మరియు వారికి సంబంధించినటువంటి శిక్షణ , ఇంకా సమర్ధమైన న్యాయ సహాయక యంత్రాంగం వంటి రంగాలలో తలెత్తే సమస్యలు మరియు ఆవశ్యకత లను ఈ ఎంఒయు పరిగణన లోకి తీసుకొంటుంది. రెండు దేశాల లోను ప్రభుత్వపరమైన న్యాయ సామర్ధ్యాలను పెంపొందించుకోవడం లో- న్యాయ సేవలను అందజేయడం లోని అనుభవానికి సంబంధించినటువంటి సమాచారాన్ని ఇచ్చి పుచ్చుకొనే సందర్శనల ద్వారాను, శిక్షణ ద్వారాను- మరింత విస్తృతమైన సహకారానికి ఈ ఎంఒయు బాట ను పరుస్తుంది.
(
హోం మంత్రిత్వ శాఖ
కోవిడ్ -19 మహమ్మారి వల్ల దేశవ్యాప్తంగా లాక్ డౌన్ పాటిస్తున్నందువల్ల వివిధ చోట్ల చిక్కుకుపోయిన వలస కూలీలు, ఇతరుల అంతర్ రాష్ట్ర కదలికలకు కేంద్రం అనుమతి ఇచ్చింది
కోవిడ్ -19 మహమ్మారి వల్ల దేశవ్యాప్తంగా లాక్ డౌన్ నిబంధనల అమలు కారణంగా వలస కూలీలు, యాత్రికులు, పర్యాటకులు, విద్యార్థులు మరియు ఇతరులు ఎక్కడి వారక్కడ నిలిచిపోయారు. ఆ విధంగా నిలిచిపోయిన వారు రహదారి మార్గంలో బయలుదేరి వెళ్ళడానికి కేంద్రం ఇప్పుడు అనుమతి ఇచ్చింది. ఆయా రాష్ట్రాలు /కేంద్ర పాలిత ప్రాంతాలు సంప్రదింపులు జరుపుకొని పరస్పర అంగీకారానికి వచ్చిన తరువాత వారు వెళ్ళడానికి అనుమతి ఇస్తారు.
(ఆ విధంగా ఇతర రాష్ట్రం నుంచి తమ గమ్యానికి చేరుకున్న వారికి స్థానిక ఆరోగ్య అధికారులు పరీక్షలు నిర్వహించి, అవసరమైతే సంస్థాగత క్వారెంటైన్ కు పంపడం లేదా హోం క్వారెంటైన్ కు అనుమతించడం జరుగుతుంది. వారికి కాలక్రమము ప్రకారం క్రమం తప్పకుండా ఆరోగ్య పరీక్షలు నిర్వహిస్తారు.
ఇందుకోసం ఆరోగ్య సేతు యాప్ వాడవలసిందిగా వారిని ప్రోత్సహించాలని రాష్ట్రాలు / కేంద్రపాలిత ప్రాంతాలను కోరారు. దాని ద్వారా వారి ఆరోగ్య స్థితిని పర్యవేక్షించడం, జాడతీయడం వీలవుతుంది.
రాష్ట్రాలు / కేంద్రపాలిత ప్రాంతాలకు కేంద్రం పంపిన అధికారిక సందేశం కోసం ఇక్కడ క్లిక్ చేయండి
వ్యవసాయ మంత్రిత్వ శాఖ
2020-21లో జమ్ముకాశ్మీర్ లో ఆపిల్ సేకరణకు కేంద్రం అనుమతి కేంద్ర మంత్రివర్గం ఆమోదం
జమ్ముకాశ్మీర్లో ప్రస్తుత సంవత్సరం అంటే 2020-21లోకూడా రైతులకు కనీస ధరను చెల్లించి వారి నుంచి ఆపిల్ కాయలను సేకరించడానికి మార్కెట్ ఇంటర్వెన్షన్ పథకాన్ని అమలు చేయాలని కేంద్రప్రభుత్వం నిర్ణయించింది. ప్రధానమంత్రి శ్రీ నరేంద్రమోడీ అధ్యక్షతన ఈ రోజు సమావేశమైన కేంద్ర మంత్రివర్గం ఈ నిర్ణయాన్ని తీసుకొంది. గత సీజన్లో అంటే 2019-20లో అమలు చేసిన నియమనిబంధనలను ఈ ఏడాది కూడా వర్తింపచేసి పథకాన్ని అమలు చేయాలని మంత్రివర్గ సమావేశం నిర్ణయించింది. పంట సేకరణ కార్యక్రమాన్నిరాష్ట్ర ప్రణాళిక మరియు మార్కెటింగ్ డైరెక్టరేట్, రాష్ట్ర ఉద్యానవన శాఖ మరియు జమ్ముకాశ్మీర్ ఉద్యానవన ప్రాసెసింగ్ అండ్ మార్కెటింగ్ కార్పొరేషన్  ల ద్వారా కేంద్ర ప్రభుత్వ సంస్థ అయిన జాతీయ వ్యవసాయ మార్కెటింగ్ సమాఖ్య  అమలు చేసి రైతుల నుంచి ఆపిల్ పంటను కొనుగోలు చేస్తుంది. ఆపిల్ రైతుల ఖాతాలలోకి డైరెక్ట్ బెనిఫిట్ ట్రాన్స్ఫర్ ) ద్వారా చెల్లింపులు జరుగుతాయి. ఈ పధకం కింది 12 లక్షల మిలియన్ టన్నుల పంటను సేకరించడానికి అవకాశం ఉంది .
కార్యక్రమాన్ని అమలుకు 2,500 కోట్ల రూపాయల ప్రభుత్వ హామీని ఉపయోగించడానికి నాఫెడ్ కు అనుమతి ఇస్తారు. ఈ కార్యక్రమాన్ని అమలు చేయడం వల్ల ఒకవేళ నష్టం వాటిల్లితే దానిని కేంద్ర ప్రభుత్వం మరియు జమ్ముకాశ్మీర్ కేంద్రపాలిత ప్రాంతం చెరి సగం భరిస్తాయి.
వివిధ రకాల ఆపిల్ కాయలకు ధరలను నిర్ణయించడానికి గత సీజన్లో ఏర్పాటైన అధికార కమిటీ ఈ సీజన్లో కూడా కొనసాగుతుంది. గుర్తించిన సంతలలో కనీస సౌకర్యాలను కల్పించే భాద్యతను కేంద్ర పాలిత జమ్ముకాశ్మీర్ యంత్రాంగం చేపడుతుంది.
కార్యక్రమం సజావుగా ఎలాంటి సమస్యలు లేకుండా అమలు చేయడానికి తీసుకోవలసిన చర్యలను కేంద్ర కేబినెట్ కార్యదర్శి , రాష్ట్రంలో ముఖ్య కార్యదర్శి అధ్యక్షతన ఏర్పాటు అయ్యే సమన్వయ కమిటీలు పర్యవేక్షిస్తాయి.
ఆపిల్ పంటను సేకరించాలన్న కేంద్ర నిర్ణయంవల్ల తమ పంటలను విక్రయించడానికి రైతులకు సరైన వేదిక అందుబాటులోకి వస్తుంది. స్థానిక ప్రజలకు ఉపాధి అవకాశాలు లభిస్తాయి. రైతులకు వారు పండించే ఆపిల్ కు గిట్టుబాటు ధర లభించడంవల్ల జమ్ముకాశ్మీర్ రాష్ట్ర ఆదాయం గణనీయంగా పెరుగుతుంది.
ప్రధాన మంత్రి కార్యాలయం
బిఎస్ఎఫ్ స్థాపన దినం నాడు బిఎస్ఎఫ్ సిబ్బంది కి శుభాకాంక్షలు తెలిపిన ప్రధాన మంత్రి
బిఎస్ఎఫ్ స్థాపన దినం సందర్భం లో ప్రధాన మంత్రి శ్రీ నరేంద్ర మోదీ బిఎస్ఎఫ్ సిబ్బంది కి, వారి కుటుంబాల కు శుభాకాంక్షలను వ్యక్తం చేశారు.
ప్రధాన మంత్రి ఒక ట్వీట్ లో -
‘‘బిఎస్ఎఫ్ స్థాపన దినం నాడు @BSF_India family కి శుభాకాంక్షలు. బిఎస్ఎఫ్ ను దాని సాహసాని కి, కర్తవ్య నిష్ఠ కు గాను ప్రతి చోటా సమ్మానించడం జరుగుతున్నది. భారతదేశం యొక్క సురక్ష లో ఈ దళం మహత్త్వపూర్ణమైన తోడ్పాటు ను అందిస్తోంది; అంతే కాక, ఆపత్కాలాల్లోను, విపత్తుల వేళల్లోను మానవీయ సహాయ కార్యకలాపాలను అందించడంలో బిఎస్ఎఫ్ ఎప్పటికీ ముందుంటోంది.’’ అని పేర్కొన్నారు.
On their Raising Day, greetings to the @BSF_India family. BSF is widely respected for its courage and professionalism. The force makes a significant contribution towards securing India and is also at the forefront of many humanitarian efforts in times of crisis and calamities. pic.twitter.com/HybLzgsnDO
— Narendra Modi  December 1, 2021
మహిళా, శిశు అభివృద్ధి మంత్రిత్వ శాఖ
సరిహద్దు ప్రాంతాల్లో పిల్లల అక్రమ రవాణాను అరికట్టేందుకు ప్రభుత్వం మౌలిక సదుపాయాల కల్పనలో సహాయం చేస్తుంది.
788 మానవ అక్రమ రవాణా నిరోధ యూనిట్లు  30 సరిహద్దు కాపలా దళాలు పనిచేస్తున్నాయి
అక్రమ రవాణా బాధితులకు ప్రత్యేకించి మైనర్ బాలికలు మరియు యువతుల రక్షణ కోసం మరియు పునరావాస గృహాలను ఏర్పాటు చేసేందుకు సరిహద్దు ప్రాంతాల్లోని రాష్ట్రాలు/ కేంద్ర పాలిత ప్రాంతాలకు ఆర్థిక సహాయం అందించాలని ప్రభుత్వం నిర్ణయించింది. గృహాలు ఆశ్రయం, ఆహారం, దుస్తులు, కౌన్సెలింగ్, ప్రాథమిక ఆరోగ్య సౌకర్యాలు మరియు ఇతర రోజువారీ అవసరాలు వంటి సేవలను అందిస్తాయి.
మిషన్ వాత్సల్య పథకం మార్గదర్శకాల ప్రకారం స్పాన్సర్షిప్ అందించడానికి ఫిట్ ఫెసిలిటీని ప్రకటించడానికి బాధిత బాలికలను సీ డబ్ల్యు సీ ముందు హాజరుపరుస్తారు, తదనుగుణంగా, రాష్ట్రాలు/ యూ టీ లను అవసరమైన చర్యలు చేపట్టవలసిందిగా అభ్యర్థిస్తారు.
దేశంలోని ప్రతి జిల్లాలో మానవ అక్రమ రవాణా నిరోధ యూనిట్లను ఏర్పాటు చేయడానికి/ బలోపేతం చేయడానికి నిర్భయ ఫండ్ కింద ప్రభుత్వం అన్ని రాష్ట్రాలు/ కేంద్ర పాలిత ప్రాంతాలకు నిధులు అందించింది. అదనంగా, బీ ఎస్ ఎఫ్ మరియు ఎస్ ఎస్ బీ వంటి బోర్డర్ గార్డింగ్ ఫోర్సెస్లోని ఏ హెచ్ టీ యూ లకు కూడా నిధులు అందించబడ్డాయి. ఇప్పటి వరకు 788 ఏ హెచ్ టీ యూ లు 30 బోర్డర్ గార్డింగ్ దళాలతో సహా పనిచేస్తున్నాయి.
భారతదేశం వ్యక్తుల అక్రమ రవాణాకు మూలం అలాగే గమ్యస్థాన దేశం. నేపాల్, బంగ్లాదేశ్ మరియు మయన్మార్ మూల దేశాలు, భారతదేశంలో మెరుగైన జీవితం, ఉద్యోగాలు మరియు మంచి జీవన స్థితిని ఆశచూపి ఆ ముసుగులో మహిళలు మరియు బాలికలు అక్రమ రవాణా చేయబడుతున్నారు. వారిలో ఎక్కువ మంది మైనర్ బాలికలు/ చిన్న వయస్సు గల మహిళలు, వారిని భారతదేశానికి వచ్చిన తర్వాత విక్రయిస్తారు, లైంగిక వ్యాపారం లోకి వారిని బలవంతంగా నెట్టేస్తారు.
ఈ అమ్మాయిలు/మహిళలు తరచుగా ముంబై ఢిల్లీ, హైదరాబాద్ మొదలైన ప్రధాన నగరాలకు చేరుకుంటారు, అక్కడి నుండి వారు ప్రధానంగా మధ్యప్రాచ్యం మరియు ఆగ్నేయాసియాలోకి తీసుకువెళతారు. ఈ కారణంగానే, మూల దేశాలకు సరిహద్దులో ఉన్న రాష్ట్రాలు మరింత అప్రమత్తంగా ఉండాలి అలాగే అక్రమ రవాణా బాధితులకు ఉపశమనం మరియు పునరావాస సేవలను అందించడానికి తగిన సౌకర్యాలను కలిగి ఉండాలి.
జే జే చట్టం, 2015లోని సెక్షన్ 51 ప్రకారం , బోర్డు లేదా కమిటీ తగిన విచారణ తర్వాత ఒక నిర్దిష్ట ప్రయోజనం కోసం పిల్లల బాధ్యతను తాత్కాలికంగా తీసుకోవడానికి ప్రస్తుతానికి అమలులో ఉన్న ఏదైనా చట్టం ప్రకారం నమోదు చేయబడిన ప్రభుత్వ సంస్థ లేదా స్వచ్ఛంద లేదా ప్రభుత్వేతర సంస్థ ద్వారా నిర్వహించబడుతున్న సౌకర్యాన్ని గుర్తిస్తుంది. సదుపాయం యొక్క అనుకూలత నిర్ధారణ తర్వాత సంస్థ నిర్దేశించిన విధంగా పిల్లల సంరక్షణను చూసుకోవాలి  బోర్డు లేదా కమిటీ వ్రాతపూర్వకంగా కారణాలను నమోదు చేసి సబ్-సెక్షన్  కింద గుర్తింపును ఉపసంహరించుకోవచ్చు.
సమాచార, ప్రసార మంత్రిత్వ శాఖ
జమ్మూలో సమాచార ప్రసార మంత్రిత్వ శాఖ మీడియా యూనిట్ల సమీక్ష సమావేశం నిర్వహించిన డాక్టర్. ఎల్.మురుగన్
ప్రధానమంత్రి మన్ కీ బాత్ కార్యక్రమానికి మరింత ప్రచారం కల్పించాలని మీడియా యూనిట్లకు ఆదేశాలు జారీ చేసిన మంత్రి
సమాచార ప్రసార మంత్రిత్వ శాఖ మీడియా యూనిట్ల సమీక్ష సమావేశాన్ని ఈ రోజు జమ్మూలో కేంద్ర సమాచార ప్రసార, మత్స్య, పాడి పరిశ్రమల శాఖ మంత్రి డాక్టర్. ఎల్.మురుగన్ నిర్వహించారు.
గ్రామీణ ప్రజలను చేరుకోవడానికి రేడియో అత్యుత్తమ ప్రసార సాధనం గా ఉంటుందని డాక్టర్ మురుగన్ అన్నారు. ప్రభుత్వ కార్యక్రమాలను ప్రసారం చేయడమే కాకుండా ఆకాశవాణి, దూరదర్శన్ ఆదాయ మార్గాలపై దృష్టి సారించాలని మంత్రి సూచించారు.
ఖాదీ వినియోగం ఎక్కువ చేయడానికి, ఒకసారి ఉపయోగించే ప్లాస్టిక్ వాడకం తగ్గించడానికి ఉపకరించే కార్యక్రమాలను ప్రసారం చేయాలని సమాచార ప్రసార మంత్రిత్వ శాఖ మీడియా యూనిట్లకు ఆదేశాలు జారీ చేశారు.జమ్మూ కాశ్మీర్ ప్రెస్ ఇన్ఫర్మేషన్ బ్యూరో, జమ్మూ కాశ్మీర్, లడఖ్ సెంట్రల్ బ్యూరో ఆఫ్ కమ్యూనికేషన్ విభాగాలు, వాటి ఫీల్డ్ యూనిట్లతో కలిసి నిర్వహిస్తున్న మీడియా కార్యక్రమాలు, ప్రచార కార్యక్రమాలపై జమ్మూ కాశ్మీర్ ప్రాంతీయ అదనపు డైరెక్టర్ జనరల్ శ్రీ రాజిందర్ చౌదరి పవర్ పాయింట్ ప్రదర్శన ద్వారా వివరించారు.
సమీక్ష సమావేశం నిర్వహిస్తున్న సమయంలో ప్రసారం అయిన ప్రధానమంత్రి శ్రీ నరేంద్ర మోదీ మన్ కీ బాత్ కార్యక్రమాన్ని డాక్టర్ మురుగన్ విన్నారు. మన్ కీ బాత్ కార్యక్రమానికి సామాజిక మాధ్యమాలు, ఇతర ప్రసార మాధ్యమాల ద్వారా మరింత ప్రచారం కల్పించాలని మీడియా యూనిట్లకు మంత్రి ఆదేశాలు జారీ చేశారు.
జమ్మూ ఆకాశవాణి/దూరదర్శన్ క్లస్టర్ హెడ్ శ్రీ.రాజేష్ కుమార్, జమ్మూ దూరదర్శన్ డైరెక్టర్ శ్రీ.రవి కుమార్, జమ్మూ కాశ్మీర్ , లడఖ్ సెంట్రల్ బ్యూరో ఆఫ్ కమ్యూనికేషన్ సంయుక్త డైరెక్టర్ శ్రీ.గులాం అబ్బాస్, పబ్లికేషన్ విభాగం జాయింట్ డైరెక్టర్ కుమారి నేహా జలాలి, జమ్మూ ఆకాశవాణి/దూరదర్శన్ న్యూస్ హెడ్ శ్రీ రమేష్ కుమార్ మీడియా యూనిట్లకు చెందిన అధికారులు, సిబ్బంది సమావేశానికి హాజరయ్యారు.
జమ్మూలో ఉన్న బాగ్-ఈ బహు ఆక్వేరియం ను డాక్టర్ మురుగన్ ఈ రోజు సందర్శించారు. మూడు రోజుల జమ్మూ పర్యటనలో ఉన్న డాక్టర్ మురుగన్ శ్రీ మాతా వైష్ణో దేవి, బావె వాలి మాత లను దర్శించి పూజలు చేశారు. నిన్న రియాసీ లో చేపల చెరువును దర్శించిన మంత్రి రైతులకు చేప విత్తనాలు అందించారు. లంపి స్కిన్ నిరోధానికి ఇస్తున్న టీకా కార్యక్రమాన్ని మంత్రి రియాసీ జ్యోతి పురం గోశాలలో ప్రారంభించారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 నిరోధ చర్యలపై కేంద్ర ఆరోగ్య శాఖ మంత్రి సమీక్ష సమావేశం
కరోనా మహమ్మారి వైరస్ వ్యాప్తిని అరికట్టడానికి కేంద్ర ప్రభుత్వం అనేక ముందు జాగ్రత్తలు తీసుకుంటూ, ముందస్తు వ్యూహాత్మక స్పందనతో అత్యంత పకడ్బందీగా ముందుకు సాగుతోంది. ఆయా రాష్ట్రాలు, కేంద్ర పాలిత ప్రాంతాలతో కలిసి కోవిడ్ -19 వైరస్ ను నిరోధించడానికి కృషి చేస్తోంది. అంతే కాదు ఎప్పటికప్పుడు నిర్ణయాల మీద సమీక్ష చేసుఉకంటూ అత్యున్నత స్థాయిలో పర్యవేక్షణ చేసుకుంటూ కరోనా కట్టడి చేయడం జరుగుతోంది.
ఇందులో భాగంగా బయో టెక్నాలజీ విభాగ అధిపతులతోను, దానికి సంబంధించి 18 స్వయంప్రతిపత్తి విభాగాల అధిపతులతో కేంద్ర ఆరోగ్య శాఖ మంత్రి శ్రీ హర్షవర్ధన్ ఆధ్వర్యంలో వీడియో కాన్ఫరెన్స్ సమావేశం జరిగింది. దేశంలోనే తయారీ కార్యక్రమంలో భాగంగా యాంటీ బాడీలను గుర్తించే కిట్లను, వాస్తవ సమయ పిసిఆర్ ఆధారిత గుర్తింపు కిట్లను, వ్యాక్సిన్లు తయారు చేయడానికి సంబంధించి పరిశోధనలు ఎంతవరకు వచ్చాయనే విషయంపై శ్రీ హర్షవర్ధన్ సమీక్ష చేశారు. పరిశోధనల్ని వేగవంతం చేయాలని ఆరోగ్యశాఖ మంత్రి శ్రీ హర్షవర్ధన్ కోరారు.
ఢిల్లీలో కోవిడ్ -19 నిఘా ఎలా వుందనేదానిపై కేంద్ర ఆరోగ్యశాఖ మంత్రి ఆధ్వర్యంలో సమీక్ష జరిగింది. ఈ కార్యక్రమంలో ఢిల్లీ లెప్టినెంట్ గవర్నర్ శ్రీ అనిల్ బాయ్ జాల్, ఢిల్లీ ఆరోగ్యశాఖ మంత్రి శ్రీ సత్యేందర్ జైన్ తోపాటు పలువురు అధికారులు పాల్గొన్నారు. ఇక కోవిడ్ -19 వైరస్ సంక్రమించినవారిలో తక్కవస్థాయి లక్షణాలున్నవారు, లేదా అసలు లక్షణాలు కనబరచని వారు తమ తమ ఇళ్లలోనే స్వీయ నియంత్రణలో వుండడంపై మార్గదర్శకాలను విడుదల చేశారు. చికిత్సకు సంబంధించి అన్ని సౌకర్యాలున్నవారు తమ ఇళ్లలోనే వుండి చికిత్స తీసుకోవచ్చు. దీనికి సంబంధించిన వివరాల లింకు
https://www.mohfw.gov.in/pdf/GuidelinesforHomeIsolationofverymildpresymptomaticCOVID19cases.pdf.
ఇక కోవిడ్ -19 రోగులకు ఆమోదం పొందిన చికిత్సలేవీ లేవని, ప్లాస్మా థెరపీ కూడా ఆమోదం పొందిన చికిత్స కాదని ఇప్పటికే ఐసిఎంఆర్ స్పష్టత ఇచ్చింది. ఇప్పుడు జరుగుతున్న చికిత్సలన్నీ ప్రయోగాత్మకంగా చేస్తున్నవే. ప్లాస్మా థెరపీ కూడా అలాంటిదే. ఇది చికిత్సగా పనికొస్తుందనే ఆధారం ఇంకా దొరకలేదు. ప్లాస్మా థెరపీ సమర్థతపై ఐసిఎంఆర్ జాతీయ అధ్యయనం చేస్తోంది. ఐసిఎంఆర్ తన అధ్యయనం పూర్తి చేసి బలమైన శాస్త్రీయత సాధించేంతవరకూ అంతవరకూ ప్లాస్మా థెరపీని పరిశోధనలకు మాత్రమే ఉపయోగించాలని ఐసిఎంఆర్ స్పష్టం చేసింది. ఎందుకంటే ప్లాస్మా థెరపీని ఉపయోగిస్తే అది ప్రాణాలకు ప్రమాదం తెచ్చిపెట్టే అవకాశముందని ఐసిఎంఆర్ ప్రకటించింది. దీనికి సంబంధించి ఐసిఎంఆర్ వివరాణాత్మక మార్గదర్శకాలను విడుదల చేసింది.
గతంలో కోవిడ్ -19 కేసులు నమోదై...గత 28 రోజులుగా ఒక్క కేసు కూడా రాని జిల్లాలు దేశంలో 17 వున్నట్టు తేలింది. ఇలాంటి జిల్లాలకు తాజాగా మరో జిల్లా కలిసింది.
కోవిడ్ -19 వచ్చినవారిలో ఇంతవరకూ 6, 868 మందికి నయమైంది. దాంతో రికవరీ రేటు 23. 3 శాతంగా నమోదైంది. భారతదేశంలో ఇంతవరకూ 29, 435 పాజిటివ్ కేసులు నమోదయ్యాయి.
కోవిడ్ -19 కు సంబంధించిన తాజా సమాచారం, మార్గదర్శకాలు, సూచనలు, సలహాల కోసం క్రమం తప్పకుండా
visit: https://www.mohfw.gov.in/ సందర్శించగలరు.
ఎవైనా సాంకేతికపరమైన సందేహాలుంటే technicalquery.covid19[at]gov[dot]in కు ఇమెయిల్ చేయగలరు. ఇతర సందేహాలను ncov2019[at]gov[dot]in కు పంపవచ్చు. ట్వీట్ చేయాలనుకుంటే @CovidIndiaSeva కు చేయవచ్చు.
ఇక ఫోన్ చేయాలనుకునేవారు ఆరోగ్య మరియు కుటుంబ సంక్షేమ శాఖ హెల్ప్ లైన్ నెంబరు +91-11-23978046 or 1075  కు చేయవచ్చు. ఇక రాష్ట్రాలు, కేంద్ర పాలిత ప్రాంతాల హెల్ప్ లైన్ నెంబర్లు కావాలనుకునేవారు. https://www.mohfw.gov.in/pdf/coronvavirushelplinenumber.pdf ద్వారా తెలుసుకోవచ్చు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.66 కోట్ల డోసులు  అందించారు
గత 24 గంటల్లో 2,459 డోసులు అందించారు
దేశవ్యాప్త క్రియాశీల కేసుల సంఖ్య 40,177
మొత్తం కేసుల్లో క్రియాశీల కేసులు 0.09%
ప్రస్తుత రికవరీ రేటు 98.73%
గత 24 గంటల్లో 7,698 మంది కోలుకున్నారు. దీంతో, కోలుకున్నవారి మొత్తం సంఖ్య 4,43,84,955 కు పెరిగింది.
గత 24 గంటల్లో 3,720 కొత్త కేసులు నమోదయ్యాయి.
రోజువారీ పాజిటివిటీ రేటు 2.47%
వారపు పాజిటివిటీ రేటు 3.46%
గత 24 గంటల్లో చేసిన 1,50,735 కొవిడ్ పరీక్షలతో కలిపి ఇప్పటివరకు 92.70 కోట్ల పరీక్షలు చేశారు.
మంత్రిమండలి
భారతదేశానికి మరియు కొలంబియా కు మధ్య సాంప్రదాయక వైద్య పద్ధతుల రంగంలో సహకారానికి సంబంధించిన ఎంఒయు కు ఆమోదం తెలిపిన మంత్రివర్గం
భారతదేశపు సాంప్రదాయక వైద్య పద్ధతులపై భారతదేశానికి మరియు కొలంబియా కు మధ్య సహకారానికి ఉద్దేశించినటువంటి ఒక అవగాహనపూర్వక ఒప్పంద పత్రాన్ని  కుదుర్చుకోవడానికి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
ఇది కొలంబియా లో భారతదేశ సాంప్రదాయక వైద్య పద్ధతుల ప్రచారానికి, ఇంకా ఆ వైద్య పద్ధతుల ప్రోత్సాహానికి బాట పరచనుంది.
ఈ ఎంఒయు పర్యవసానంగా సాంప్రదాయక వైద్య పద్ధతులను అనుసరించే వారికి శిక్షణను ఇవ్వడం కోసం నిపుణుల రాక పోక లతో పాటు సమన్వయ పూర్వకమైన పరిశోధనలు జరిపేందుకు కూడా అవకాశం లభించనుంది. దీని ద్వారా ఔషధాల అభివృద్ధి మరియు సాంప్రదాయక వైద్య పద్ధతుల అభ్యాసం ముందుకు సాగగలదని ఆశిస్తున్నారు.
ప్రధాన మంత్రి కార్యాలయం
గుజరాతీ నూతన సంవత్సరం సందర్భం లో గుజరాతీ లు అందరికి శుభాకాంక్షలు తెలిపిన ప్రధాన మంత్రి
ప్రధాన మంత్రి శ్రీ నరేంద్ర మోదీ గుజరాతీ నూతన సంవత్సరం సందర్భం లో గుజరాతీ లు అందరికీ శుభాకాంక్షలు తెలిపారు. కొత్త ఏడాది ప్రతి ఒక్కరి జీవనం లో వెలుగులు నింపడం తో పాటు గా అందరిని ప్రగతి పథం లోకి నడిపించాలి అని కూడా ఆయన కోరుకున్నారు. గుజరాత్ సదా కార్యసాధన ల తాలూకు సరికొత్త శిఖరాల కు చేరుకొంటూ ఉండాలి అని కూడా ఆయన అభిలషించారు.
ప్రధాన మంత్రి గుజరాతీ భాష లో చేసిన ఒక ట్వీట్ లో -
"સૌ ગુજરાતીઓને નવા વર્ષની અંતઃકરણપૂર્વકની શુભેચ્છાઓ…!!
આજથી શરૂ થતુ નવું વર્ષ આપના જીવનને પ્રકાશમય કરી પ્રગતિના પંથે દોરી જાય….નવા સંકલ્પો, નવી પ્રેરણાઓ તથા નવા લક્ષ્યો સાથે ગુજરાત હરહંમેશ સિદ્ધિના ઉચ્ચ સોપાનો સર કરે તેવી અભિલાષા સાથે નૂતન વર્ષાભિનંદન..." అని పేర్కొన్నారు.
સૌ ગુજરાતીઓને નવા વર્ષની અંતઃકરણપૂર્વકની શુભેચ્છાઓ…!!
— Narendra Modi  October 26, 2022
આજથી શરૂ થતુ નવું વર્ષ આપના જીવનને પ્રકાશમય કરી પ્રગતિના પંથે દોરી જાય….નવા સંકલ્પો, નવી પ્રેરણાઓ તથા નવા લક્ષ્યો સાથે ગુજરાત હરહંમેશ સિદ્ધિના ઉચ્ચ સોપાનો સર કરે તેવી અભિલાષા સાથે નૂતન વર્ષાભિનંદન...
కార్పొరేట్ వ్యవహారాల మంత్రిత్వ శాఖ
నోట్ల రద్దు సమయంలో జరిగిన వ్యవహారాలతో సంబంధం ఉన్న చార్టర్డ్ అకౌంటెంట్ను అరెస్టు చేసిన ఎస్ఎఫ్ఐవో
కేంద్ర కార్పొరేట్ వ్యవహారాల మంత్రిత్వ శాఖ ఆధ్వర్యంలో పని చేసే 'సీరియస్ ఫ్రాడ్ ఇన్వెస్టిగేషన్ ఆఫీస్'  అధికారులు, ముంబై పోలీసు కమిషనర్ సహకారంతో, చార్టర్డ్ అకౌంటెంట్ అయిన నళిన్ ప్రభాత్ పంచల్ను 13.9.2023న అరెస్టు చేశారు. నిత్యాంక్ ఇన్ఫ్రాపవర్ & మల్టీవెంచర్స్ ప్రైవేట్ లిమిటెడ్ కేసుకు సంబంధించి జారీ చేసిన సమన్లను నిర్లక్ష్యం చేయడంతో అతన్ని అరెస్ట్ చేశారు.
నోట్ల రద్దు కాలంలో నిత్యాంక్ ఇన్ఫ్రాపవర్ & మల్టీవెంచర్స్ ప్రైవేట్ లిమిటెడ్ నిర్వహించిన వ్యవహారాలపై ఎస్ఎఫ్ఐవో అధికారులు దర్యాప్తు నిర్వహించారు. హైదరాబాద్లోని ఎస్ఎఫ్ఐవో ప్రత్యేక కోర్టు VIII అదనపు మెట్రోపాలిటన్ సెషన్స్ జడ్జి ఎదుట ఆ కంపెనీపై, కొందరు వ్యక్తులపై దావా దాఖలు చేశారు. సమన్లు జారీ చేసినప్పటికీ, హైదరాబాద్లోని ప్రత్యేక కోర్టుకు పంచల్ హాజరుకాలేదు. ప్రత్యేక న్యాయస్థానం జారీ చేసిన నాన్-బెయిలబుల్ అరెస్ట్ వారెంట్ ప్రకారం అధికారులు అతన్ని అరెస్టు చేశారు. ప్రత్యేక కోర్టులో పంచల్కు జ్యుడీషియల్ కస్టడీ విధించింది.
ఆర్థిక మంత్రిత్వ శాఖ
ఆదాయపన్ను విభాగం కొత్త పోర్టల్లో సమస్యలపై ఈ నెల 22న ఇన్ఫోసిస్తో కేంద్ర ఆర్థిక శాఖ సమావేశం
ఆదాయపన్ను విభాగం కొత్తగా ప్రారంభించిన పోర్టల్లో సమస్యలు, ఇబ్బందులపై చర్చించేందుకు, కేంద్ర ఆర్థిక శాఖ సీనియర్ అధికారులు ఇన్ఫోసిస్ బృందంతో సమావేశం కానున్నారు. నెల 22న ఉదయం 11గం. నుంచి మధ్యాహ్నం ఒంటిగంట మధ్య ఈ సమావేశం జరగనుంది. ఐసీఏఐ, ఆడిటర్లు, కన్సల్టెంట్లు, పన్ను చెల్లింపుదారులు సహా సంబంధిత వర్గాల వారు కూడా ఈ సమావేశంలో పాల్గొంటారు. కొత్త పోర్టల్లో ఎదురవుతున్న అవాంతరాలు పన్ను చెల్లింపుదారులకు సమస్యగా మారాయి. ఆ ఇబ్బందులపై సంబంధిత వర్గాల నుంచి రాతపూర్వక ఫిర్యాదులు, అభిప్రాయాలను కూడా ఇప్పటికే కోరారు. ఆ రాతపూర్వక స్పందనలకు ఇన్ఫోసిస్ బృందం సమాధానం చెప్పి సందేహాలు తొలగిస్తుంది. పోర్టల్ పనితీరుపై ఇంకా ఏమైనా ఇబ్బందులు ఉంటే, వాటిని పరిష్కరించి ఈ-ఫైలింగ్ను సులభతరం చేసేలా సమాచారాన్ని ఇన్ఫోసిస్ బృందం కోరుతుంది.
ప్రధాన మంత్రి కార్యాలయం
కాబుల్ లోని కార్తే పార్ వన్ గురుద్వారా పై జరిగిన పిరికిపందతనం నిండిన ఉగ్రవాద దాడి ని ఖండించిన ప్రధాన మంత్రి
అఫ్ గానిస్తాన్ లోని కాబుల్ లో గల కార్తే పార్ వన్ గురుద్వారా పై జరిగిన పిరికిపందతనం తో కూడినటువంటి ఉగ్రవాద దాడి ని ప్రధాన మంత్రి శ్రీ నరేంద్ర మోదీ ఖండించారు. భక్త జనం సురక్షితం గా, శ్రేయం గా ఉండాలని ఆకాంక్షిస్తూ ఆయన ఆ పరమాత్మ ను ప్రార్థించారు.
ప్రధాన మంత్రి ఒక ట్వీట్ లో -
‘‘కాబుల్ లో గల కార్తే పార్ వన్ గురుద్వారా పై పిరికితనం నిండినటువంటి ఉగ్రవాద దాడి ఘటన జరిగిందని తెలిసి దిగ్భ్రాంతి చెందాను. ఈ క్రూరమైనటువంటి దాడి ని నేను ఖండిస్తున్నాను. భక్తజనం సురక్షితం గాను, క్షేమం గాను ఉండాలని ఆకాంక్షిస్తూ ఆ దైవాన్ని ప్రార్థిస్తున్నాను.’’ అని పేర్కొన్నారు.
(
యువజన వ్యవహారాలు, క్రీడల మంత్రిత్వ శాఖ
టోక్యో ఒలింపిక్స్కు మంత్రివర్గ ప్రతినిధుల బృందం పంపడం లేదు
లాజిస్టిక్ మద్దతు కోసం టోక్యోలోని భారత రాయబార కార్యాలయంలో ఒలింపిక్ మిషన్ సెల్ ఏర్పాటు
టోక్యో ఒలింపిక్స్-2020లో పాల్గొననున్న భారత జట్లు, క్రీడాకారుల ప్రాతినిధ్యాన్ని ప్రభుత్వం
నిరంతరాయంగా సమీక్షించనుంది. అథ్లెట్ల పని తీరును గరిష్ఠపరచడానికి కోచ్లు, వైద్యులు, ఫిజియోథెరపిస్టులు వంటి అదనపు సహాయక సిబ్బందిని నియమించాలని మంత్రిత్వ శాఖ నిర్ణయించింది. ఏదైనా ప్రోటోకాల్ అవసరం ఉంటేనే అథ్లెట్లు, కోచ్లు, సహాయక సిబ్బంది తప్ప వేరే వ్యక్తులను టోక్యోకు పంపే విషయం సమీక్షించబడుతుంది. ఈ ఏర్పట్లలో భాగంగా టోక్యో ఒలింపిక్స్కు మంత్రిత్వ శాఖ ప్రతినిధులను పంపకూడదని నిర్ణయించారు. లాజిస్టిక్ మద్దతును అందించడానికి గాను టోక్యోలోని భారత రాయబార కార్యాలయంలో ఒక ప్రత్యేక ఒలింపిక్ మిషన్ సెల్ ఏర్పాటు చేయబడుతోంది. దీని ద్వారా సాధ్యమయ్యే అన్ని రకాల సహాయం సజావుగా అందించబడుతుంది.
ప్రధాన మంత్రి కార్యాలయం
‘ప్రధాన మంత్రి ఫసల్ బీమా యోజన’ కలుగజేసిన ప్రభావం పట్ల సంతోషాన్ని వ్యక్తం చేసిన ప్రధాన మంత్రి
ప్రధాన మంత్రి ఫసల్ బీమా యోజన కలుగజేసిన ప్రభావం పట్ల ప్రధాన మంత్రి శ్రీ నరేంద్ర మోదీ సంతోషాన్ని వ్యక్తం చేస్తూ, ‘ప్రధాన మంత్రి ఫసల్ బీమా యోజన’ మన రైతు సోదరుల మరియు మన రైతు సోదరీమణుల మోముల లో విరబూయించిన చిరునవ్వు ల కంటే మిన్న అనదగ్గ సంతోషం మరేం ఉంటుంది అన్నారు.
రాజ్య సభ ఎమ్ పి శ్రీ రామ్ చందర్ జాంగ్ డా కొన్ని ట్వీట్ లలో ‘ప్రధాన మంత్రి ఫసల్ బీమా యోజన’ తాలూకు ప్రయోజనాల ను గురించి వివరించారు.
రాజ్య సభ ఎమ్ పి ట్వీట్ లకు ప్రధాన మంత్రి సమాధానాన్ని ఇస్తూ -
‘‘ప్రధాన మంత్రి ఫసల్ బీమా యోజన మన రైతు సోదరుల మరియు రైతు సోదరీమణుల వదనాల లో ఎటువంటి చిరునవ్వుల ను చిందింప చేసిందో.. అంతకు మించిన ఉల్లాసం మరేం ఉంటుంది!’’ అని పేర్కొన్నారు.
PIB Headquarters
సెలక్షన్ పోస్టు ల కోసం ఎస్ఎస్సి రిక్రూట్మెంట్
భారత ప్రభుత్వం లో వివిధ మంత్రిత్వ శాఖలు/విభాగాలు/సంస్థల కోసం 230 కేటగిరీ లకు చెందిన 1351 ఖాళీల  భర్తీ కి కంప్యూటర్ ఆధారిత పరీక్ష  పద్ధతి లో రిక్రూట్మెంట్ ను స్టాఫ్ సెలక్షన్ కమిషన్  నిర్వహించనుంది. అర్హత ప్రమాణాలు, ఇతర నియమ నిబంధనల తో కూడిన వివరణాత్మక ప్రకటన , ఇంకా దరఖాస్తు పత్రాలు కమిషన్ వెబ్ సైట్ ssc.nic.in తో పాటు సదరన్ రీజినల్ ఆఫీస్ వెబ్సైట్ sscsr.gov.in లో లభ్యం అవుతాయి.
ఎస్ఎస్సి రీజనల్ డైరెక్టర్ జారీ చేసిన ఒక పత్రికా ప్రకటన ప్రకారం, చెన్నై లోని ఎస్ఎస్సి సదరన్ రీజియన్ కు సంబంధించి 17 కేటగిరీల లో 67 ఖాళీలుకూడా ఈ ప్రకటన లో భాగం అయి ఉన్నాయి. రిజర్వేషన్ కు అర్హత కలిగిన ఎస్ సి/ఎస్ టి/ఇఎస్ఎమ్/పిడబ్ల్యుడి  కేటగిరీల కు చెందిన అభ్యర్ధుల కు మరియు మహిళా అభ్యర్ధులందరికీ ప్రభుత్వ ఆదేశాల ను అనుసరించి రుసుము మినహాయించబడింది.
అర్హులైన అభ్యర్ధులు కమిషన్ యొక్క వెబ్సైట్ ssc.nic.in ద్వారా 2019వ సంవత్సరం ఆగస్టు 31వ తేదీన సాయంత్రం 5 గంటల వరకు ఆన్లైన్ లో దరఖాస్తు చేసుకోవచ్చు. సంబంధిత పరీక్ష 2019వ సంవత్సరం అక్టోబరు 14వ తేదీ నుండి 2019వ సంవత్సరం అక్టోబరు 18వ తేదీ మధ్య నిర్వహించబడే అవకాశం ఉంది.(Visitor Counter : 40
ప్రధాన మంత్రి కార్యాలయం
అమెజాన్ ప్రెసిడెంట్, సీఈవో ఆండ్రూ ఆర్ జాసీ తో ప్రధాని భేటీ
ప్రధాని శ్రీ నరేంద్ర మోదీ జూన్ 23 న వాషింగ్టన్ డీసీలో అమెజాన్ ప్రెసిడెంట్, సీఈవో ఆండ్రూ ఆర్ జాసీ తో సమావేశమయ్యారు.
ఈ-కామర్స్ రంగం మీద ప్రధాని, జాసీ చర్చలు జరిపారు. లాజిస్టిక్స్ రంగంలో భారత్ లో అమెజాన్ మరింత సహకారం అందించే విషయం మీద కూడా ఈ సందర్భంగా వారు చర్చించారు.
భారతదేశంలో ఎంఎస్ఎంఈ రంగంలో డిజిటైజేషన్ ను ప్రోత్సహించటానికి అమెజాన్ చూపుతున్న చొరవను ప్రధాని ఈ సందర్భంగా స్వాగతించారు.
ఉప రాష్ట్రపతి సచివాలయం
రాఖీ పండుగ సందర్భంగా ప్రజలకు ఉప రాష్ట్రపతి శుభాకాంక్షలు
ఉప రాష్ట్రపతి శ్రీ ఎం.వెంకయ్య నాయుడు, రాఖీ పండుగ సందర్భంగా దేశ ప్రజలకు శుభాకాంక్షలు చెబుతూ ఒక సందేశమిచ్చారు.
"రక్షాబంధన్ సందర్భంగా దేశ ప్రజలందరికీ శుభాభినందనలు. భారత్తోపాటు ప్రపంచవ్యాప్తంగా.., సోదర, సోదరీమణుల పవిత్ర బంధాలు రక్షాబంధన్ రోజున శోభిస్తాయి. సోదర, సోదరీమణులను ఈ పండుగ ప్రేమపాశంతో మరింత దగ్గర చేస్తుంది. మన దేశంలో మహిళలకు మొదటి నుంచి ఇస్తున్న గౌరవాన్ని కొనసాగించడానికి, నిజమైన శక్తిసామర్థ్యాలకు చేరుకునేలా వారిని శక్తిమంతం చేయడానికి ఈ శుభతరుణంలో సంకల్పిద్దాం. ఈ పండుగ మన దేశానికి శాంతి, సామరస్యం, శ్రేయస్సును తేవాలి."
రైల్వే మంత్రిత్వ శాఖ
వందే భారత్ రకం ట్రెయిన్ సెట్లకు టెండర్ ఖరారు చేసిన భారతీయ రైల్వేలు
16 కార్లకు ఒక్కొక్కదానికి 44 రేక్ల చొప్పున అందించేందుకు టెండర్. భారతీయ రైల్వేలకు చెందిన మూడు ఉత్పత్తి కేంద్రాలలో ఈ రేక్లు తయారవుతాయి
మొత్తం విలువలో కనీసం 75% స్థానిక వస్తువు అవసరమన్న షరతు తొలిసారి ఈ టెండర్లో ప్రవేశపెట్టారు
మేకిన్ ఇండియా మిషన్కు ప్రోత్సాహం
టెండర్ను దేశీయ ఉత్పత్తిదారు ఎం/ఎస్ మేథా సెర్వో డ్రైవ్స్ లిమిటెడ్కు అప్పగింత
ఐజిబిటి ఆధారిత 3-దశ చోదనం, నియంత్రణ, రైళ్ళకు  ప్రతి 16 కోచ్ లకు 44 కోలలు  అవసరమైన రూపకల్పన, అభివృద్ధి, ఉత్పత్తి, సరఫరా, విలీనీకరణ, పరీక్ష, కమిషనింగ్ కు భారతీయ రైల్వే 21.01.2021న టెండర్ను ఖరారు చేసింది.
సేకరణలో సరఫరాదారుతో 5 ఏళ్ళ సమగ్ర వార్షిక నిర్వహణ కాంట్రాక్టు ఇమిడి ఉంటుంది.
దేశీయంగా ట్రైన్ సెట్లను ఉత్పత్తి చేసేందుకు వివిధ స్థాయిల్లో పరిశ్రమలతో బహుళ చర్చలు నిర్వహించిన తర్వాత నిర్దిష్ట ప్రమాణాలు, కొలతలను తయారు చేశారు. తొలిసారి, మొత్తం టెండర్ విలువలో కనీసం 75% స్థానిక వస్తువుల అవసరమని పేర్కొనడం జరిగింది. ఇది ఆత్మనిర్భర్ భారత్ మిషన్కు ప్రోత్సాహాన్ని ఇస్తుందని అంచనా వేస్తున్నారు.
ఈ టెండర్లో ముగ్గురు బిడ్డర్లు పాల్గొన్నారు. ఇందులో అతి తక్కువ ఆఫర్ దేశీయ ఉత్పత్తిదారు అయిన ఎం/ఎస్ మేథా సెర్వో డ్రైవ్స్ లిమిటెడ్ నుంచి వచ్చింది. మొత్తం విలువలో కనీసం 75% స్థానిక వస్తు వినియోగం ఉండాలన్న షరతును ఈ సంస్థ విజయవంతంగా నెరవేర్చింది. టెండర్ను మేథా సెర్వో డ్రైవ్స్ లిమిటెడ్కు 16 కోచ్లు కలిగిన రైలులో ఒక్కొక్కదానికీ 44 రేకుల చొప్పున రూ. 2211,64,59, 644  వ్యయంతో ఖరీరు చేశారు. వీటిని భారతీయ రైల్వేలకు చెందిన మూడు ఉత్పాదక యూనిట్లలో తయారు చేశారు. ఐసిఎఫ్లో 24 రేక్లు, ఆర్సిఎఫ్లో 10, మిగిలిన 10 ఎంసిఎఫ్లో ఉత్పత్తి చేయనున్నారు.
ఈ రేక్ల బట్వాడా షెడ్యూలు - తొలి 2 రేక్ నమూనాలు 20 నెలల్లో అప్పగించాలి, వాటిని విజయవంతంగా ఆరంభించిన తర్వాత, నాలుగు నెలలకు  6 రేక్ల చొప్పున బట్వాడా చేస్తుంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 205.92 కోట్ల డోసులు  అందించారు
గత 24 గంటల్లో 32,73,551 డోసులు అందించారు
దేశవ్యాప్త క్రియాశీల కేసుల సంఖ్య 1,34,793
మొత్తం కేసుల్లో క్రియాశీల కేసులు 0.31%
ప్రస్తుత రికవరీ రేటు 98.50%
గత 24 గంటల్లో 19,928 మంది కోలుకున్నారు. దీంతో, కోలుకున్నవారి మొత్తం సంఖ్య 4,34,65,552 కు పెరిగింది.
గత 24 గంటల్లో 19,406 కొత్త కేసులు నమోదయ్యాయి.
రోజువారీ పాజిటివిటీ రేటు 4.96%
వారపు పాజిటివిటీ రేటు 4.63%
గత 24 గంటల్లో చేసిన 3,91,187 కొవిడ్ పరీక్షలతో కలిపి ఇప్పటివరకు 87.75 కోట్ల పరీక్షలు చేశారు.